kardosdrur/scandi-wiki huggingface dataset:
Norma Aleandro

Norma Aleandro Robledo (født 2. maj 1936) er en argentinsk skuespiller, sceneinstruktør og forfatter. Anerkendt som et lokalt filmikon. Betragtes som en af de bedste og mest berømte argentinske skuespillere.

Aleandro medvirkede i den Oscar-vindende film La historia oficial fra 1985, en rolle, der indbragte hende Cannes Award for bedste skuespillerinde. Hun har også udført i andre succesfulde film som La tregua (1974), Utroskab (1989), Sol de otoño (1996), El faro (1998), El hijo de la novia (2001) og Cama Adentro (2005). For hendes præstation som Florencia Sánchez Morales i  filmen Gaby: A True Story fra 1987, modtog hun en Golden Globe-nominering og en Oscar-nominering for bedste kvindelige birolle.

Aleandro har skrevet filmen Os Herdeiros fra 1970 og har udført i forskellige skuespil som f.eks. August: Osage County. Aleandro viste sig for nylig i den argentinske filmatisering af BeTipul, den kritiske succes En terapia.

Referencer

Eksterne henvisninger 

 

Skuespillere fra Argentina
Personer fra Buenos Aires
Forfattere fra Argentina
Sceneinstruktører
Argentinere i 1900-tallet
Argentinere i 2000-tallet
Oscar-nominerede skuespillere
Anne Archer

Anne Archer (født 24. august 1947) er en amerikansk tv- og filmskuespiller. Hendes forældre var begge skuespillere (Marjorie Lord og John Archer).

Archer giftede sig med William Davis i 1968, men opløste senere ægteskabet. I 1978 giftede hun sig med Terry Jastrow. Archer har to sønner, en fra hvert ægteskab. I 1991 fortalte Archer om sin abort offentligt, og hun har været fortaler for Planned Parenthood (en amerikansk organisation, der blandt andet virker for alles ret til abort i USA).

Archers første store filmrolle var sammen med Jon Voight 1973 i filmen The All-American Boy. Hun arbejdede derefter off-Broadway i begyndelsen af 1980'erne. Et gennembrud for Archer var 1987 med thrilleren Farligt begær, hvor hun spiller konen til Michael Douglas' karakter. Hun blev rost for sin præstation og modtog en nominering til en Oscar for bedste kvindelige birolle. I 1992 spillede hun hustru til CIA-manden Jack Ryan i Patrioternes spil med Harrison Ford.

Hun er medlem af Scientologikirken og talskvinde for truppen Applied Scholastics. Archer er en af de berømtheder, der optræder i Scientologi Kirkens rekrutteringsfilm Orientation: A Scientologi Information Film. Hun blev i 1997 tildelt International Association of Scientologists "Freedom Medal." Hendes søn, Tommy Davis, var leder af Scientologikirkenes Celebrity Center i Hollywood indtil 2011 og har været taleskvinde for Scientologikirken i medierne, herunder BBCs dokumentarfilm Scientology and Me fra 2007.

Referencer

Eksterne henvisninger 

 

Skuespillere fra Californien
Personer fra Los Angeles
Amerikanere i 1900-tallet
Amerikanere i 2000-tallet
Scientologer
Anne Ramsey

Anne Ramsey (født Anne Mobley; 27. marts 1929, død 11. august 1988) var en amerikansk teater-, tv- og filmskuespiller. Hun er mest berømt for at spille rollen som Mama Fratelli i Goonierne og Mrs. Lift, Danny DeVitos mor i Smid mor af toget.

Hendes forældre er Eleanor (født Smith) og Nathan Mobley. Hun giftede sig med skuespilleren Logan Ramsey i 1954. Ramsey fik sit gennembrud i 1970'erne og blev nomineret til en Oscar for bedste kvindelige birolle i 1988 for Smid mor af toget. Hun blev også nomineret til en Golden Globe og vandt en Saturn Award for Best Female Role for sin indsats i denne film. Ramsey vandt også Saturn Award-prisen bare et par år tidligere; dengang for Goonierne. Hun døde af spiserørskræft i 1988.

Referencer

Eksterne henvisninger 

 

Skuespillere fra USA
Skuespillere fra Nebraska
Amerikanere i 1900-tallet
Saturn Award-vindere
Tunnelen (film fra 1935)

Tunnellen, også kendt som The Transatlantic Tunnel, er en 1935 britisk science fiction film baseret på romanen Der Tunnel af Bernhard Kellermann fra 1913, om opførelsen af en transatlantisk tunnel mellem New York og London. Filmen blev instrueret af Maurice Elvey og spillet af Richard Dix, Leslie Banks, Madge Evans, Helen Vinson, C. Aubrey Smith og Basil Sydney. Manuskriptet er skrevet af Curt Siodmak, L. du Garde Peach og Clemence Dane. Filmen, der blev produceret på et tidspunkt, hvor trusselen om krig tårnede sig op i Europa, understregede det internationale samarbejde mellem USA og Det Forenede Kongerige.

Eksterne henvisninger 
 

Britiske film fra 1935
Science fiction-film fra Storbritannien
Film i sort-hvid
Tunnelen (film fra 1933)

Tunnelen () er en tysk/fransk science fiction-film fra 1933 instrueret af Kurt Bernhardt. Filmen er baseret på romanen af samme navn skrevet af Bernhard Kellermann i 1913. Der blev optaget en fransksproget udgave af filmen samtidig med den tyske film med samme filmhold og primært franske skuespillere. Samme roman blev også filmatiseret i Storbritannien to år senere.

Filmen handler om konstruktionen af en enorm tunnel under Atlanterhavet til at forbinde Europa og Amerika.

Handling 
En ingeniør ansættes til at planlægge og overvåge konstruktionen af en tunnel mellem Europa og USA. Imidlertid er der stærke interesser, der ikke ønsker tunnelen anlagt, og som bruger alle midler, herunder sabotage og mord, for at forhindre konstruktionen af tunnelen.

Medvirkende 
 Paul Hartmann - Mac Allan
 Attila Hörbiger - Hobby
 Olly von Flint - Mary Allan
 Gustaf Gründgens - Hr. Woolf, direktør for tunnelsyndikatet
 Otto Wernicke - Bärmann
 Max Weydner - Hr. Lloyd, finansmand
 Elga Brink - Ethel Lloyd
 Richard Ryen - Gordon
 Georg Henrich - Vandrstyfft
 Max Schreck - Chesterfield

Eksterne henvisninger 
 

Tyske film fra 1933
Science fiction-film fra Frankrig
Science fiction-film fra Tyskland
Franske film fra 1933
Film baseret på bøger
Le tunnel

Le tunnel er en fransk/tysk science fiction-film fra 1933 instrueret af Kurt Bernhardt. Filmen er baseret på romanen Der Tunnel skrevet af Bernhard Kellermann i 1913. Der blev optaget en tysksproget udgave af filmen samtidig med den franske film med samme filmhold og tyske skuespillere. Samme roman blev også filmatiseret i Storbritannien to år senere.

Filmen handler om konstruktionen af en enorm tunnel under Atlanterhavet til at forbinde Europa og Amerika.

Handling 
En ingeniør ansættes til at planlægge og overvåge konstruktionen af en tunnel mellem Europa og USA. Imidlertid er der stærke interesser, der ikke ønsker tunnelen anlagt, og som bruger alle midler, herunder sabotage og mord, for at forhindre konstruktionen af tunnelen.

Medvirkende 
 Jean Gabin - Mac Allan
 Madeleine Renaud - Mary Allan
 Robert Le Vigan - Brooce, forbryder
 Edmond Van Daële - Arbejdsformand
 Gustaf Gründgens - Hr. Woolf, direktør for tunnelsyndikatet
 Pierre Nay - Hobby
 André Nox - Hr. Lloyd, finansmand
 Raymonde Allain - Ethel Lloyd
 André Bertic - Gordon

Eksterne henvisninger 
 

Franske film fra 1933
Science fiction-film fra Frankrig
Tyske film fra 1933
Science fiction-film fra Tyskland
Kronobiologi

Kronobiologi (kommer af græsk χρόνος, chrónos, ”tid”, og "biologi") er et delområde inden for biologi, som omfatter organismers evne at måle og reagere på tidens gang. Det som hovedsageligt studeres, er biologiske rytmer, cykliske fænomener eller døgnrytmer i levende  organismer og deres tilpasning til solens og månens gang.

Kronobiologiske studier inkluderer – men er ikke begrænsede til – anatomi, fysiologi, genetik, molekylærbiologi og organismers adfærd relaterat til biologiske rytmer. Andre aspekter omfattar reproduktion, økologi og evolution.

Kronobiologerne Jeffrey C. Hall, Michael Rosbash og Michael W. Young er i 2017 blevet tildelt Nobelprisen i Fysiologi eller Medicin for deres opdagelser af molekylære mekanismer, der kontrollerer det biologiske ur.

Eksterne links og referencer 

Biologi
Tid
Havfugle

Havfugle er fugle der er tilpasset marine miljøer. Der findes en stor variation med hensyn til levevis og udseende, men de har også mange ligheder, der skyldes konvergent evolution, hvor ens livsbetingelser leder til ens tilpasninger. De første havfugle udvikledes i kridttiden og de moderne familier i palæogen.

Havfugle lever længere, bliver kønsmodne senere, får færre unger og passer også deres unger i længere tid sammenlignet med andre fuglegrupper. De fleste havfugle yngler i kolonier hvis størrelse varierer fra blot nogle dusin til flere millioner individer. De er kendt for årligt at foretage lange træk som ofte krydser ækvator eller som går rundt om jorden. Føden finder de på havets overflade eller i selve havet. Havfugle kan leve meget kystnært og i visse tilfælde leve en stor del af tiden på land.

Forholdet mellem mennesker og havfugle har en lang historie. De har været bytte for jægere, vist fiskere frem til godt fiskevand og vejledt søfarere til land. Mange arter er truede af menneskelig aktivitet og meget er derfor sat i værk for at bevare dem.

Afgrænsning 
Der findes ingen klar definition af hvilke grupper og arter som er havfugle, og de fleste kriterier er mere eller mindre tilfældige. To forskere inden for området har sagt: "Det eneste fællestræk for havfugle er at de søger føde i saltvand, undtagen for dem der ikke gør." Af sædvane anses samtlige pingviner, stormfugle, sulefugle og pelikanfugle (bortset fra slangehalsfugle og hejrer) for havfugle. Desuden anses visse mågevadefugle som kjover, måger, terner og alkefugle som værende havfugle. Svømmesnepper bliver normalt også inkluderet blandt havfuglene, trods at de er vadefugle, eftersom to af de tre arter er marine i ni af årets måneder og krydser ækvator for at finde føde i pelagiske miljøer.

Lommer og lappedykkere som yngler i søer men overvintrer til havs, regnes oftest som vandfugle. Arter i ordenen andefugle kaldes normalt ikke for havfugle men i stedet for vandfugle, trods at flere arter, eksempelvis skalleslugere, er helt marine om vinteren.

Kilder 

Fugle
Lego Ninjago Filmen

LEGO Ninjago Filmen (The Lego Ninjago Movie) er en dansk-amerikansk computeranimeret action-komediefilm fra 2017 produceret af Warner Animation Group. 

Filmen er instrueret af Charlie Bean, Paul Fisher og Bob Logan efter manuskript af Logan, Fisher, William Wheeler, Tom Wheeler, Jared Stern og John Whittington. Filmens stemmer er indtalt af blandt andet Dave Franco, Justin Theroux, Fred Armisen, Abbi Jacobson, Olivia Munn, Kumail Nanjiani, Michael Peña, Zach Woods og Jackie Chan. Historien handler om en teeanage-ninja der forsøger at acceptere sandheden om sin ondskabsfulde far, alt imens en ny trussel truer hans hjemland.

Filmen er den tredje film i spillefilmslængde, der er baseret på legetøjet Lego, efter LEGO Filmen (2014) og The Lego Batman Movie (2017). Filmen er den første i rækken, der er baseret på et originalt Legotema, Lego Ninjago. Filmen havde premiere i Regency Village Theater i Los Angeles 16. september 2017.

I forbindelse med filmen blev der også udgivet en række byggesæt inspireret af filmen.

Eksterne henvisninger 
 

Amerikanske film fra 2017
3-D-film
Animationsfilm fra USA
Biologisk ur

Det biologiske ur er en molekylær mekanisme der regulerer døgnrytmen hos de levende organismer. Mekanismen består af en række gener og deres genprodukter, proteiner, der indgår i et komplekst mønster af vekselvirkninger med bl.a. melatonin, andre hormoner og ydre lyspåvirkninger. For nylig er det også påvist at døgnrytmen kan ændres ved fysisk aktivitet.

Kronobiologerne Jeffrey C. Hall, Michael Rosbash og Michael W. Young er i 2017 blevet tildelt Nobelprisen i fysiologi eller medicin for deres opdagelser af molekylære mekanismer, der kontrollerer det biologiske ur.

Gener og proteiner

I bananfluen:

period genet, koder for PER  proteinet, der virker som feedback hæmmer af period genet over en 24-timers periode.

timeless genet, koder for TIM proteinet, der binder sig til PER proteinet og danner en aktiv feedback hæmmer af transkriptionsfaktorerne CLOCK/CYCLE for period og timeless generne, hvilket resulterer et lavere niveau af PER og TIM proteinerne.

CRY, cryptochrome er et lysfølsomt protein, der i lys hæmmer TIM proteinet.

DBT, doubletime er et protein, der phosforylerer PER proteinet og medfører nedbrydning.

I pattedyr:

tre PER proteiner, PER1, PER2 og PER3 forbinder sig med et af CRY proteinerne, CRY1 eller CRY2 til komplekset PER/CRY, der phosforyleres af CK1 epsilon, casein kinase 1 epsilon i cellekernen og hæmmer CLK/BMAL1, transkriptionsfaktoren for PER og CRYs promotorer.

Funktioner

Mange biologiske funktioner i de multicellulære organismer kontrolleres eller påvirkes af det biologiske ur. Det sker på det molekylære plan gennem aktivering eller hæmning af gener, hvis genprodukter er vigtige komponenter i organismernes funktion som f.eks. søvn,  blodtryk, aktivitetsniveau, hormonniveau, kropstemperatur, immunfunktion og fordøjelse.

Se også 

 Kronobiologi
 Det molekylære ur

Eksterne links og referencer

Ur
Tamworth

Tamworth er en by i Tamworth-distriktet, Staffordshire, England, med et indbyggertal (pr. 2015) på 74.272. Distriktet har et befolkningstal på 76.955 (pr. 2015). Byen ligger 166 km fra London. Den nævnes i Domesday Book fra 1086, hvor den kaldes Tamuuorde.

I byen ligger Tamworth Castle som stammer fra 1080'erne.

Referencer 

Byer i England
Staffordshire
Tamworth (flertydig)

Tamworth kan have flere betydninger:

 Tamworth, Staffordshire, England
 Tamworth (distrikt)
 Tamworth (New South Wales), Australien
 Tamworth Green, Lincolnshire, England
 Tanworth-in-Arden, Warwickshire, England
Guildford

Guildford er en by i Guildford-distriktet, Surrey, England, med et indbyggertal (pr. 2015) på 83.765. Distriktet har et befolkningstal på 148.020 (pr. 2015). Byen ligger 46 km fra London. Den nævnes i Domesday Book fra 1086, hvor den kaldes Geldeford/Gildeford.

Referencer 

Byer i England
Surrey
Woking

Woking er en by i Woking-distriktet, Surrey, England, med et indbyggertal (pr. 2015) på 106.034. Distriktet har et befolkningstal på 99.695 (pr. 2015). Byen ligger 39 km fra London. Den nævnes i Domesday Book fra 1086, hvor den kaldes Wochinges.

Referencer 

Byer i England
Surrey
Rugby (England)

Rugby er en by i Rugby-distriktet, Warwickshire, England, med et indbyggertal (pr. 2011) på 87.453. Distriktet har et befolkningstal på 100.075 (pr. 2011). Byen ligger 125 km fra London. Den nævnes i Domesday Book fra 1086, hvor den kaldes Rocheberie.

Referencer 

Byer i England
Warwickshire
Musik i 2011

Musik i 2011 er en oversigt over udgivelser, begivenheder, fødte og afdøde personer med tilknytning til musik i 2011.

Begivenheder
12. januar var det 100 år siden Kongsberg Guttemusikkorps blev stiftet.
14. maj blev Eurovision Song Contest 2011 arrangeret i Düsseldorf, Aserbajdsjan blev vinderen.
25. maj til 8. juni blev Festspillene i Bergen arrangeret for 59. gang.
 1 juni – 4. juni blev Skive Festival afholdt.
6. juni annoncerte Paul Curran at han vil fratræde sin stilling som operachef ved Den Norske Opera.
1. juli – 3. juli blev Roskilde Festival afholdt.

Dødsfald

Årets album
Musikalbum fra 2011

Kilder 

 
Begivenheder i 2011
Trowbridge

Trowbridge er grevskabshovedstad (County town) i Wiltshire-distriktet, Wiltshire, England, med et indbyggertal (pr. 2015) på 42.131. Byen ligger 149 km fra London. Den nævnes i Domesday Book fra 1086, hvor den kaldes Straburg.

Referencer 

Byer i England
County towns i Storbritannien
Wiltshire
Redditch

Redditch er en by i Redditch-distriktet, Worcestershire, England, med et indbyggertal (pr. 2015) på 82.544. Distriktet har et befolkningstal på 84.971 (pr. 2015). Byen ligger 153 km fra London.

Referencer 

Byer i England
Worcestershire
Somerton (Somerset)

Somerton er en by i South Somerset-distriktet, Somerset, England, med et indbyggertal (pr. 2015) på 4.279. Byen ligger 192 km fra London. Den nævnes i Domesday Book fra 1086, hvor den kaldes Sumertone/Summertone/Sumertona.

Referencer 

Byer i England
Somerset
Wilton

Wilton er en by i Wiltshire-distriktet, Wiltshire, England, med et indbyggertal (pr. 2015) på 3.581. Byen ligger 133 km fra London. Den nævnes i Domesday Book fra 1086, hvor den kaldes Wiltone/Wiltune.

Referencer 

Byer i England
Wiltshire
National Women’s Soccer League 2017

National Women's Soccer League 2017 er den femte sæson af National Women's Soccer League, USAs topdivision af kvindernes fodbold.

Stadion og lokaliteter 

To hold, Dash og Reign, bruger ikke hele kapaciteten på deres stadions til deres hjemmekampe. Den fulde kapacitet på deres stadions kan ses i parentes og kursiv.

Stillingen

Statistik

Topscorere 

Opdateret: 1. oktober 2017

Top assists 

Updated: 1. oktober 2017

NWSL Playoffs 

Top-fire holdene fra den regulære sæson konkurrerer om NWSL mesterskabet.

Semifinaler

Mesterskab

Referencer 

 NWSL Statistik

National Women's Soccer League
Fodbold i 2017
Southport

Southport er en by i Sefton-distriktet, Merseyside, England, med et indbyggertal (pr. 2015) på 92.937. Byen ligger 309 km fra London.

Referencer 

Byer i England
Merseyside
Omega-9-fedtsyre

Omega-9-fedtsyre er en lang carbonkæde bestående af en glycerol i alfa-delen. Omega-9-fedtsyrer er centrale fedtsyrer for mennesket, da man skal have tilført den gennem kosten.

Se også 
 Omega-3-fedtsyre
 Omega-6-fedtsyre

Ernæring
Metabolisme
Fedtsyrer
North Carolina Courage

North Carolina Courage er en professionel fodboldklub for kvinder, hjemmehørende i Cary, North Carolina, USA. Klubben var en af de etablerende medlemmer af National Women's Soccer League (NWSL) og kaldtes dengang Western New York Flash. Klubben flyttede til North Carolina i 2017. Klubben er en del af mændenes North Carolina FC, der spiller i North American Soccer League. Holdet spiller deres hjemmekampe på WakeMed Soccer Park.

Aktuel trup 

 Kilde: North Carolina Courage

Referencer 

Kvindefodboldklubber i USA
Paradise (Nevada)

Paradise er en kommunefri bebyggelse, som er sammenhængende med Las Vegas i Nevada, USA. Befolkningstallet var i 2010 223.167 og dermed den største bebyggelse i Nevada uden selvstændigt byråd. Paradise blev oprettet den 8. december 1950.

Paradise rummer blandt andet McCarran International Airport, University of Nevada, Las Vegas og størstedelen af The Las Vegas Strip. De fleste af turistattraktionerne i Las Vegas-området ligger her, og området betegnes ofte lidt upræcist som Las Vegas. Byens egentlige navn var relativt ukendt indtil Angrebet i Las Vegas 2017.

Referencer

Eksterne henvisninger 

Byer i Nevada
Las Vegas
Hans Adolf Krebs

Sir Hans Adolf Krebs (25. august 1900 – 22. november 1981) var en tyskfødt, britisk læge og biokemiker. Som forsker var han en pioner indenfor cellulær respiration, en stofskiftevej til produktion af energi i kroppens celler. Han er kendt for sine opdagelser af vigtige kemiske reaktioner i kroppen - ureacyklussen og citronsyrecyklussen. Han fik Nobelprisen i medicin i 1953 for opdagelsen af sidstnævnte, den vigtigste sekvens i metaboliske reaktioner der producerer energi i cellerne, ofte kaldet "Krebs' cyklus". Sammen med Hans Kronberg opdagede han også glyoxylatcyklussen, der er en mindre variation af citronsyrecyklussen, der finder sted i planter, bakterier, protister og svampe.

Referencer 

Nobelprismodtagere i medicin
Nobelprismodtagere fra Storbritannien
Nobelprismodtagere fra Tyskland
Modtagere af Royal Medal
Æresdoktorer ved University of Cambridge
Kate Nelligan

Kate Nelligan (født 16. marts 1950) er en canadisk teater- og filmskuespiller. Hun blev nomineret til en Oscar for bedste kvindelige birolle i 1992 for sin rolle som Lila Wingo Newbury i dramafilmen Savannah. Det år vandt hun også en BAFTA for bedste kvindelige birolle for sin præstation i dramafilmen Frankie og Johnny. Nelligan er også blevet nomineret til en Tony Award fire gange for arbejdet på Broadway, henholdsvis for Plenty (1983), A Moon for The Misbegotten (1984), Serious Money (1988) og Spoils of War (1989).

Referencer

Eksterne henvisninger 

 

Skuespillere fra Canada
Personer fra London (Ontario)
Canadiere i 1900-tallet
Canadiere i 2000-tallet
BAFTA for bedste kvindelige birolle
Rosie Perez

Rosa Maria "Rosie" Perez (født 6. september 1964) er en amerikansk skuespiller og koreograf. Ved Oscaruddelingen 1994 blev hun nomineret for en Oscar for bedste kvindelige birolle for sin præstation i Frygtløs.

Filmografi 
 Birds of Prey (2020)

Referencer

Eksterne henvisninger 

 

Skuespillere fra USA
Koreografer fra USA
Personer fra New York City
Amerikanere i 1900-tallet
Amerikanere i 2000-tallet
Oscar-nominerede skuespillere
Jennifer Tilly

Jennifer Tilly (født 16. september 1958) er en amerikansk teater-, filmskuespiller og dubber. Hun er storsøster til Meg Tilly som også er skuespiller. Udover sin skuespillerkarriere er hun også en seriøs pokerspiller, hvor hun har deltaget i World Series of Poker adskillige gange.

Hun er kendt for sin hæse og nasale stemme, samt sin store barm, som ofte betyder at hun er blevet castet som den naive og frivole kvinde. Hun er mest for Woody Allens film Bullets Over Broadway, hvor hun blev nomineret til en Oscar for bedste kvindelige birolle og komediefilmen Fuld af løgn, hvor hun spiller rollen som Jim Carreys advokatklient.

Som dubber er hun kendt for at lægge stemme til karakteren Bonnie i den animerede sit-com Family Guy, hvor hun har været med i alle sæsoner.

Eksterne henvisninger 

 
 

Skuespillere fra USA
Pokerspillere fra USA
Personer fra Los Angeles
Amerikanere i 1900-tallet
Amerikanere i 2000-tallet
Stemmer i Family Guy
Oscar-nominerede skuespillere
Kathleen Quinlan

Kathleen Denise Quinlan (født 19. november 1954) er en amerikansk tv- og filmskuespiller. Hun begyndte sin karriere med Sidste nat med kliken og er blevet nomineret til en Golden Globe to gange, først for Ingen dans på roser, og andre til Apollo 13, som hun også blev Oscar nomineret til. Quinlan har også medvirket i mange film på tv i 1990'erne og 2000'erne.

Opvækst 
Quinlan blev født i Pasadena, Californien som datter af Josephine (født Zachry), en militærtjenestechef og Robert Quinlan, en tv-sportschef. Hun voksede op i Mill Valley, Californien, hvor hun gik på Tamalpais High School, studerede drama og begyndte sin skuespillerkarriere.

Karriere 
Quinlan gjorde hende filmdebut i 1973 i George Lucas' nostalgisk syn på begyndelsen af tresserne, Sidste nat med kliken, i en alder 19 (selvom hun dukkede op i en lille ukrediteret rolle i 1972 i  En er en for lidt). Som ung skuespiller medvirkede hun i flere af 1970'ernes tv-serier, såsom Police Woman, Crime Scene: San Francisco, Emergency!, Kojak og Walton Family.

Hun har deltaget i over 50 film, men er måske bedst kendt for sine roller som den skizofreniramte Deborah i filmatiseringen af Ingen dans på roser, hvor hun modtog en nominering Golden Globe for bedste kvindelige hovedrolle - Film og en til Golden Globe - og Oscar-nominering for bedste kvindelige birolle som en astronaut-kone, Marilyn Lovell, i den sande historie om Apollo 13, hvor hun spillede overfor Tom Hanks.

Quinlan var også kendt som Jim Morrisons elskerinde Patricia Kennealy i Oliver Stones The Doors. I løbet af 2000'erne har hun medvirket i bl.a. House, som mor til brødrene i Fox's drama Prison Break og som senator i en 2011 episode af science fiction-serien Stargate Universe.

Privatliv 
Hun har været gift med skuespiller Bruce Abbott siden 12. april 1994. De har en søn, Tyler (født 1990).

Referencer

Eksterne henvisninger 

 

Skuespillere fra Californien
Amerikanere i 1900-tallet
Amerikanere i 2000-tallet